মার্টিনা নাভ্রাতিলোভা

মার্টিনা নাভ্রাতিলোভা (; জন্ম: ১৮ অক্টোবর ১৯৫৬) চেকস্লোভাকিয়ার প্রাগে জন্মগ্রহণকারী বিখ্যাত আমেরিকান টেনিস খেলোয়াড় ও কোচ। অবসরপ্রাপ্ত চেক-আমেরিকান টেনিস খেলোয়াড় নাভ্রাতিলোভা একসময় আন্তর্জাতিক টেনিস অঙ্গনে বিশ্বের শীর্ষস্থানীয় ও সেরা প্রমিলা খেলোয়াড়ের মর্যাদা লাভ করেছিলেন। জন্মকালীন সময়ে তার নাম ছিল মার্টিনা সুবার্তোভা। তিনি তার সময়কালে টেনিস এককে, দ্বৈতে এবং মিশ্র দ্বৈতে একচ্ছত্র আধিপত্য বিস্তার করেছিলেন। স্তন ক্যান্সারে আক্রান্ত নাভ্রাতিলোভা ফেব্রুয়ারি, ২০১০ সালে হাসপাতালে ভর্তি হন ও পরের মাসেই চিকিৎসার মাধ্যমে আরোগ্য লাভ করেন।

খেলোয়াড়ী জীবন 
নাভ্রাতিলোভা ১৮বার গ্র্যান্ড স্ল্যাম এককে বিজয়ী হয়েছেন। ৩১বার মহিলাদের দ্বৈতে শিরোপা জয় করে সর্বকালের সেরা রেকর্ড গড়েন। এছাড়াও ১০বার প্রধান প্রধান প্রতিযোগিতার মিশ্র দ্বৈতে বিজয়ী হয়েছেন। উইম্বলডনের এককের ফাইনালে ১২বার অংশগ্রহণ করে রেকর্ডসংখ্যক ৯বার বিজয়ী হন। তন্মধ্যে ১৯৮২ থেকে ১৯৯০ সালে একাধারে অংশগ্রহণ করেন। তিনি এবং বিলি জিন কিং - প্রত্যেকেই ২০বার উইম্বলডন জয় করেন। মার্গারেট কোর্ট এবং ডরিস হার্টের সাথে তিনিও গ্র্যান্ড স্ল্যামের বক্সড সেট নামে পরিচিত গ্র্যান্ড স্ল্যামের একক, দ্বৈত এবং মিশ্র দ্বৈত জয় করেন।

আধুনিক টেনিস যুগের এককে সর্বাধিক ১৬৭বার এবং দ্বৈতে ১৭৭বার জয় করে রেকর্ড সৃষ্টি করেন। এছাড়াও, সর্বাধিক ৭৪টি খেলায় ধারাবাহিকভাবে বিজয়ী হয়েছেন তিনি। ধারাবাহিকভাবে ১১বার প্রধান প্রতিযোগিতাগুলোর এককের ফাইনালে অংশ নিয়ে দ্বিতীয় স্থানে অবস্থান করছেন, স্টেফি গ্রাফ করেছেন ১৩বার। মহিলাদের দ্বৈতে প্যাম শ্রিভারের সাথে ১০৯টি খেলায় বিজয়ী হয়েছেন। উভয়ে ১৯৮৪ সালে প্রধান চারটি প্রতিযোগিতার শিরোপা জয় করেন।

মূল্যায়ন 
সাবেক বিশ্বের ১নং মহিলা খেলোয়াড় বিলি জিন কিং নাভ্রাতিলোভা সম্পর্কে ২০০৬ সালে বলেছেন যে, "প্রমিলাদের টেনিস ইতিহাসের জীবিত খেলোয়াড়ের মধ্যে একক, দ্বৈত এবং মিশ্র দ্বৈতে তিনি সর্বোত্তম।"

তথ্যসূত্র

আরও দেখুন 
 টেনিস
 স্টেফি গ্রাফ
 লিঙ্গের যুদ্ধ (টেনিস)
 উইম্বলডন চ্যাম্পিয়নশিপ

বহিঃসংযোগ 

 
 
 
 
 
 
 
 
 
 "Wimbledon legends: Martina Navratilova" BBC profile
 "Martina was alone on top" ESPN
 outsports.com "Athlete, Author, Activist Martina Navratilova on Coming Out, the 'L Word,' Playing Hockey and Doing Your Part". Outsports
 Martina Navratilova's Health and Fitness Articles for AARP

মহিলা টেনিস খেলোয়াড়
১৯৫৬-এ জন্ম
জীবিত ব্যক্তি
চেক বংশোদ্ভূত আমেরিকান ব্যক্তিত্ব
চেক মহিলা টেনিস খেলোয়াড়
অস্ট্রেলিয়ান ওপেন বিজয়ী
ফ্রেঞ্চ ওপেন বিজয়ী
আন্তর্জাতিক টেনিসের হল অব ফেমে প্রবেশকারী
মার্কিন যুক্তরাষ্ট্রের অলিম্পিক টেনিস খেলোয়াড়
টেনিস ধারাভাষ্যকার
২০০৪ গ্রীষ্মকালীন অলিম্পিকের টেনিস খেলোয়াড়
ইউএস ওপেন বিজয়ী
উইম্বলডন বিজয়ী
বিশ্বের ১নং টেনিস খেলোয়াড়
মহিলাদের এককে গ্র্যান্ড স্ল্যাম (টেনিস) চ্যাম্পিয়ন
মহিলাদের দ্বৈতে গ্র্যান্ড স্ল্যাম (টেনিস) চ্যাম্পিয়ন
মিশ্র দ্বৈতে গ্র্যান্ড স্ল্যাম (টেনিস) চ্যাম্পিয়ন
মার্কিন মহিলা টেনিস খেলোয়াড়
এলজিবিটিকিউ টেনিস খেলোয়াড়
বিবিসি ১০০ নারী
মার্কিন যুক্তরাষ্ট্রের এলজিবিটিকিউ অধিকার কর্মী
মার্কিন আত্মজীবনীকার
ফ্লোরিডার টেনিস খেলোয়াড়
চেক বংশোদ্ভূত মার্কিন ব্যক্তি
লেসবিয়ান লেখিকা
বিবিসি ক্রীড়া ব্যক্তিত্ব হিসাবে আজীবন সম্মাননা পুরস্কার প্রাপক
অলিম্পিকে মার্কিন যুক্তরাষ্ট্রের টেনিস খেলোয়াড়
মার্কিন আপাতবাস্তব টেলিভিশন অনুষ্ঠানে অংশগ্রহণকারী
লেসবিয়ান ক্রীড়াবিদ
২০শ শতাব্দীর মার্কিন অ-কল্পকাহিনী লেখক
২০শ শতাব্দীর মার্কিন ঔপন্যাসিক
২০শ শতাব্দীর মার্কিন লেখিকা
মার্কিন নারী ঔপন্যাসিক
মার্কিন অ-কল্পকাহিনী লেখিকা
২১শ শতাব্দীর মার্কিন মহিলা ক্রীড়াবিদ
মার্কিন যুক্তরাষ্ট্রের নাগরিকীকৃত নাগরিক